b'\n_START_ARTICLE_\nMarvelman\n_START_PARAGRAPH_\nMarvelman (tunnettu nimikiistojen takia Yhdysvalloissa my\xc3\xb6s nimell\xc3\xa4 Miracleman) on fiktiivinen Isossa-Britanniassa luotu supersankari, jonka loi Mick Anglo L. Miller & Son -kustantamolle. Hahmo luotiin alun perin vastakohdaksi yhdysvaltalaiselle Kapteeni Marvel -hahmolle._NEWLINE_Hahmo nousi uuteen loistoon, kun vuonna 1982 k\xc3\xa4sikirjoittaja Alan Moore kirjoitti siit\xc3\xa4 oman tulkintansa nimell\xc3\xa4 Miracleman, koska Marvel-sarjakuvayhti\xc3\xb6 katsoi omistavansa Marvel-nimikkeen. My\xc3\xb6hemmin Mooren ty\xc3\xb6t\xc3\xa4 jatkoi tunnettu Neil Gaiman._NEWLINE_1980-luvun j\xc3\xa4lkeen Mooren ja Gaimanin kirjoittamat Marvelman-sarjakuvat ovat k\xc3\xa4yneet harvinaisiksi. Hahmo on joutunut vaihtamaan kustantajaa tiuhaan ja Marvel on k\xc3\xa4ynyt siit\xc3\xa4 isoja oikeudenk\xc3\xa4yntej\xc3\xa4. Vuonna 2009 Marvel ilmoitti ostaneensa hahmon oikeudet Mick Anglolta ja my\xc3\xb6hemmin julkaisevansa Mooren Marvelman-tarinat uudelleen. Moore oli p\xc3\xa4\xc3\xa4t\xc3\xb6kseen tyytyv\xc3\xa4inen, koska rahat menev\xc3\xa4t nyt Anglon perheelle, mutta vaati, ettei h\xc3\xa4nen nime\xc3\xa4\xc3\xa4n k\xc3\xa4ytett\xc3\xa4isi sarjakuvan markkinoinnissa.'